
Zalagyömörő község Önkormányzat  képviselő-testületének
5/2011. (V.1.) 
önkormányzati rendelete
a Képviselőtestület Szervezeti és Működési Szabályzatáról



Zalagyömörő község  Önkormányzatának képviselő-testülete a helyi önkormányzatokról szóló 1990. évi LXV. Tv. 18.§ (1) bekezdésben kapott felhatalmazás alapján, az Alkotmány 44/A § (1) bekezdésének e) pontjában és a (2) bekezdésben  meghatározott feladatkörében eljárva a követkőket rendeli: 
  I. fejezet

1. ÁLTALÁNOS RENDELKEZÉSEK

1. §

(1) Az Önkormányzat elnevezése: Zalagyömörő község  Önkormányzata (a továbbiakban: önkormányzat). 

(2) Az Önkormányzat vezető szerve a képviselő-testület.
(3) Az önkormányzat jogi személy. Az önkormányzati feladatok és hatáskörök a képviselő-testületet illetik meg. A képviselő-testületet a polgármester képviseli. (Ötv. 9. § (1) bek. )
(4) A képviselő-testület szervei:
a) a polgármester,
b) a képviselő-testület bizottságai,
c) a körjegyzőség 

(5) Az önkormányzat hivatala: Gógánfa – Zalagyömörő Községek 8346 Gógánfa, Deák F. u. 23.
(6) Az önkormányzat székhelye: 8349 Zalagyömörő, Fő u. 2.
(7) Az önkormányzat illetékességi területe: Zalagyömörő község közigazgatási területe.
(8) Zalagyömörő testvér-települési kapcsolatot tart fenn:
a) Deményháza (Románia)
b) Szilas (Szlovákia)
településekkel.
(9) Az önkormányzatnak nincs hivatalos lapja, honlappal rendelkezik.

(10) Az önkormányzat jelképeit és azok használatának rendjét külön önkormányzati rendelet állapítja meg.

II. fejezet

2. A KÉPVISELŐ-TESTÜLET FELADAT- ÉS HATÁSKÖRE

2. §

(1) A képviselő-testület polgármesterből és négy település képviselőből áll. A képviselők névsorát az 1 függelék tartalmazza.


(2) A képviselő-testület a feladat – és hatáskörébe tartozó helyi közügyekben szabadon dönt. A törvény keretei között önállóan szabályozza, egyedi ügyekben szabadon igazgatja a feladat – és hatáskörébe tartozó helyi közügyeket.
(3) A képviselő-testület ellátja a helyi közszolgáltatás keretébe tartozó alapellátási feladatokat. A helyi közszolgáltatás körébe tartozó alapellátási feladatokat az Ötv. 8§. (1)  és (4) bekezdését határozza meg. 
(4) Az önkormányzati feladatokat a képviselő-testület és szervei, a polgármester, a bizottságok és a körjegyzőség  látják el.
(5) A képviselő-testület át nem ruházható hatáskörei:
a) (Ötv. 10. § (1) bekezdés a)-n) pontja
b) Munkáltatói jogkör gyakorlása a polgármester felett
c) A képviselő-testület középtávú programjának meghatározása, a végrehajtásról szóló beszámoló elfogadása
d) A polgármester valamint a képviselő-testület bizottságainak önkormányzati jogkörben hozott hatósági határozata ellen benyújtott fellebbezés elbírálása

(6) A képviselő-testület által a polgármesterre, a bizottságaira átruházott hatásköröket az 1 melléklet tartalmazza.
(7) A képviselő-testület bizottsága és a polgármester a képviselő-testület által átruházott hatásköröket nem ruházhatja tovább.

3.§

(1) A képviselő-testület szabadon vállalhat közfeladatokat, ha 
a) a kötelezően ellátandó feladatok megoldását nem veszélyeztetik
                  b) az ellátásukhoz szükséges feltételek biztosítottak vagy azokat megteremti, 
                  c) a közfeladatot törvény nem utalja más szerv kizárólagos feladat - és hatáskörébe
                  d) annak gyakorlása nem sérti a település érdekeit.

(2) A képviselő-testület önként vállalt feladatai lehetnek különösen : 
a) a közösségi, kulturális hagyományok és értékek ápolásának, a művelődésre szerveződő közösségek, közbiztonságot ellátó szervezetek,személyek  tevékenységének támogatása 
b) nemzetközi kapcsolatok kialakítása, fenntartása
c) társadalmi és civil szervezetekkel való együttműködés kialakítása és fejlesztése, működési feltételeik biztosításának segítése
d) ifjúsági és sport feladatok támogatása
e) Továbbtanulók anyagi támogatása

(3) Az önkormányzat által ellátott alaptevékenységek körét, forrásait, feladatmutatóit az 5 függelék tartalmazza. 
(4) Az aktuális időszak önként vállalt feladatainak konkrét felsorolását az önkormányzat éves költségvetéséről szóló rendelet tartalmazza

(5)	Az önkormányzat a kötelező és az önként vállalt feladati ellátása, koordinálása, valamint fejlesztése érdekében együttműködik
a) Sümegi Kistérségi Többcélú Társulással
b) Veszprém Megyei Önkormányzattal
c) Gógánfa, Sümeg, Ukk, Rigács, Megyer Önkormányzattal






III. fejezet

3. A KÉPVISELŐ-TESTÜLET MŰKÖDÉSE

4.§

(1) A képviselő-testület alakuló, rendes és rendkívüli, együttes  ülést, valamint közmeghallgatást tart.  
(2) Évente legalább 6 alkalommal kell rendes ülést tartani.
(3) A képviselő-testület adott évi rendes üléseinek konkrét számát és időpontját a képviselő-testület által határozattal elfogadott éves munkaterv tartalmazza. 
(4) Képviselő-testület a közmeghallgatást nem tartalmazó üléseit az önkormányzat tulajdonát képező épületben, tárgyaló teremben tartja. 


                                              Alakuló ülés

5.§

(1) Az alakuló ülést a helyi önkormányzati képviselők és polgármesterek választását követő 15 napon belül össze kell hívni. Az alakuló ülés összehívásáról a megválasztott polgármester gondoskodik.
(2) Az alakuló ülést a korelnök nyitja meg és vezeti a polgármester eskütételének megtörténtéig.
(3) Az alakuló ülés első napirendjeként a Helyi Választási Bizottság elnöke beszámol a választások eredményéről és átadja az eskütételt követően a megbízóleveleket.
(4) Az alakuló ülésen a polgármester és a települési képviselők esküt tesznek.
(5) Az alakuló ülésen kell dönteni az alpolgármester titkos szavazással történő választásáról, a polgármester, alpolgármester  tiszteletdíjáról, a bizottsági tagok megválasztásáról, SZMSZ. felülvizsgálatáról. 

       Rendkívüli ülés 

6.§

(1) Rendkívüli testületi ülést köteles a polgármester összehívni legalább egy települési képviselő, a napirendet is tartalmazó írásbeli indítványára, az indítvány kézhezvételétől számított 15 napon belül.
(2) Rendkívüli ülést hívhat össze a polgármester halaszthatatlanul sürgős esetekben. Halaszthatatlan sürgős esetben az ülésre szóló meghívás történhet távbeszélőn, e-mailben, vagy SMS üzenet formájában. 

Együttes ülés

7.§

(1) A képviselő-testület közös intézményfenntartásban részt vevő települések képviselő-testületeivel együttes ülést tart. 
(2) A képviselő-testületek együttes ülésére szóló meghívót az érintett települések polgármesterei írják alá.


(3) Amennyiben az együttes ülés színhelyeként a Zalagyömörő  van megjelölve akkor az együttes ülést Zalagyömörő polgármestere vezeti.
(4) Az együttes ülésen a határozatképességet a résztvevő képviselő-testületek külön-külön megállapított határozat képessége figyelembevételével kell megállapítani.
(5) A napirend vitája után a határozati javaslatot a résztvevő képviselő-testületeknek külön-külön kell szavazásra feltenni. Egybehangzó határozatok meghozatala esetén a javaslatot elfogadottnak kell tekinteni és a jegyzőkönyvben a települések döntését külön határozatban kell rögzíteni. 
(6) Az együttes ülésről jegyzőkönyvet kell készíteni a képviselő-testület üléseiről készült jegyzőkönyvre vonatkozó szabályok szerint. A jegyzőkönyvet az érintett települések polgármesterei, jegyzői és a jegyzőkönyv hitelesítői írják alá.


A képviselő-testület programja
(ciklusprogram)

8.§

(1) A képviselő-testület megbízatásának időtartamára településfejlesztési, működtetései és gazdasági ciklusprogramjáról rendeletet alkot.
(2) A ciklusprogramot – a körjegyző közreműködésével- a választást követő év április 30. napjáig előkészíti és azt véleményezés és javaslattétel céljából megküldi :
            a nyilvántartásba vett társadalmi szervezeteknek, egyesületeknek
(3) A képviselő-testület a vélemények beérkezése és megvitatása után alkotja meg a gazdasági ciklusprogramjáról szóló rendeletét.

A munkaterv

9.§

(1) A képviselő-testület előre tervezhető feladatainak megszervezése érdekében éves munkatervet fogad el.
(2) A munkaterv tartalmazza:
a) a testületi ülések időpontját a tervezett napirendek címét 
b)  az előkészítéséért felelős személy vagy szervezet megnevezését
(3) A munkaterv összeállításához javaslatot kell kérni:
a) a képviselő-testület tagjaitól
b) a bizottságok tagjaitól
c) az intézményvezetőktől
d) a  társadalmi szervezetek, egyesületek képviselőitől,
(4) A munkaterv tervezetet a körjegyző állítja össze és a polgármester terjeszti elfogadásra a képviselő-testület elé.
(5) A testületi munkaterv összeállítása során a beérkezett lakossági témajavaslatokat is 
     figyelembe kell venni, amennyiben azok az önkormányzat feladat- és hatáskörébe 
     tartoznak. 
(7) Munkatervet a képviselő-testület tárgyévet megelőző december hónapban fogadja el. 







Előterjesztések

10.§

(1) A képviselő-testület ülésére készített előterjesztést általában a polgármester terjeszti a testület elé. A polgármester az előterjesztője az önkormányzati hatósági ügyben hozott elsőfokú határozata ellen benyújtott fellebbezésnek.
(2) A körjegyző nyújtja be: 
a) a feladatkörébe tartozó ügyekre vonatkozó előterjesztéseket
b) az önkormányzati rendeletek tervezetét, kivéve az SZMSZ-ről , az éves költségvetésről és zárszámadásról, a rendezési tervek elfogadásáról illetőleg módosításáról szóló rendelettervezeteket
(3) Az (1) és (2) bekezdésben meghatározott esetben az a képviselő-testületi bizottság, amelynek feladatkörét az előterjesztés érinti, a téma képviselő-testületi tárgyalását megelőzően állást foglal a következő ügyekben:
a) önkormányzati rendelalkotás
b) képviselő-testület hatáskörébe tartozó kinevezés, megbízás, felmentés
c) középtávú program elfogadása
A polgármester véleményével láthatja el azokat az előterjesztéseket, amelyeket    bizottság készít és terjeszt a testület elé.

(4) A téma szerint illetékes bizottság bármely, képviselő-testület napirendjén szereplő ügyben hozandó döntés előkészítésében, végrehajtásának ellenőrzésében rész, előzetesen véleményt nyilvánít, a testület más szerveitől és a körjegyzőtől tájékoztatást kérhet.
(5) Az írásos előterjesztéseket a körjegyzőnek jogszerűségi szempontból meg kell vizsgálnia, nyilatkozatát az előterjesztésnek tartalmazni kell. 
(6) Az önkormányzati intézmény vezetője az előadója annak az előterjesztésnek, amely kizárólag az adott szervre, vagy az általa végzett tevékenység ellátására vonatkozik.

11.§

(1) A képviselő-testület elé általában írásbeli, rendkívüli esetben szóbeli előterjesztés kerülhet. Szóbeli előterjesztésnek minősül a testületi ülés napján kiosztott, az előzetesen megküldött napirendekhez nem kapcsolódó írásos előterjesztés is. 
(2) A képviselő-testület elé kerülő előterjesztés – a (4) és (5) bekezdésben meghatározott eseteket kivéve- a következő két részből áll: 
Az első részben:
a) utalni kell azon indítékokra, amelyek az adott napirend megtárgyalását 
                       szükségessé tették
b) ismertetni kell hogy az adott témakör szerepelt-e már korábban is napirenden, 
                      ha igen, milyen döntés született, utalni kell a hozott határozatok végrehajtására
                  c) elemezni kell a kialakult helyzetet a korábbi időszakhoz viszonyítva
                  d) a szakmai megállapítások mellett foglalkozni kell az adott napirenddel 
                      összefüggő politikai, társadalmi hatásokkal a kapcsolódó jogszabályok
                       érvényesülésével
e) meg kell jelölni a napirenddel kapcsolatos feladatok végrehajtásához szükséges dologi eszközöket és költségkihatásokat
f)	az adott napirend feladatainak elemzése alapján meg kell jelölni a legfontosabb célkitűzések megvalósítása érdekében teendő intézkedéseket
g)	amennyiben az adott feladat végrehajtásában többféle megoldás lehetséges, mindegyiket ismertetni kell
h) meg kell nevezni az előkészítésben résztvevőket és ismertetni kell a felmerült kisebbségi véleményeket is
Második rész a határozati javaslat, amely :
i)	Az előterjesztés első részére épül és az ott felhozott problémák megoldására tartalmaz javaslatot
j)	Megjelöli a teendő intézkedéseket, a végrehajtás határidejét és felelőseit
k) Anyagi eszközöket igénylő előterjesztés esetén, megjelöli azok fedezetének forrásait
l) Szükség esetén alternatívákat tartalmaz a következmények indokolásával együtt. 

(3) Szerződéskötés esetén a szerződéstervezetet kell javaslatként a képviselő-testület elé terjeszteni.
(4) Önkormányzati hatósági ügyben az előterjesztés első része a rövid tényállás és az addig hozott döntéseket, intézkedéseket, az alkalmazandó jogszabályokat, a második részt alkotó határozati javaslat a döntés lényegét tartalmazza.
(5) Tájékoztató jelentés határozati javaslatot nem tartalmazhat. Tartalmára a második bekezdés első részében foglaltak az irányadók. 
(6) Az előterjesztés elkészítéséért, valamint a munkaterv szerinti határidőben történő benyújtásáért a napirend előadója a felelős. Az előterjesztés készítője felelős az előterjesztésben szereplő adatok teljességéért és valósságáért, a készítéskor rendelkezésre álló információkra vonatkozóan, valamint a határozati javaslatok megalapozottságáért.

  Az ülés összehívása

12. §

(1) A képviselő-testület ülését a polgármester- akadályoztatása esetén az alpolgármester- hívja össze. (Ötv. 12. § (2) bekezdés) A polgármester és az alpolgármester egyidejű 
akadályoztatása esetén a képviselő testület összehívására és az ülés vezetésére a 	ügyrendi  bizottság elnöke jogosult. 
(2) Az ülést össze kell hívni 15 napon belül a települési képviselők egy negyedének vagy a képviselő-testület bármely bizottságának indítványára is (Ötv. 12.§ (1) bek.) 
(3) A képviselő-testület összehívását kezdeményezheti a Veszprém Megyei Kormányhivatal vezetője is.
(4) A képviselő-testület ülésére szóló meghívót írásban – papíron vagy elektronikus úton- kell elkészíteni. A meghívó tartalmazza az ülés helyét, időpontját a tervezett napirendeket.
(5) [footnoteRef:1][1]A meghívóhoz csatolni kell az írásos előterjesztéseket, illetve az előterjesztéseket a képviselők kaphatják e-mail címükre írásbeli kérésük alapján. [1: [1] Módosítva: Zalagyömörő Község Önkormányzat Képviselő-testületének 13/2011. (VIII.9.) önkormányzati rendeletével. Hatályos: 2011. augusztus 9-től.] 

(6) A meghívót olyan időpontban kell kiküldeni- kivéve a rendkívüli ülés meghívóját- hogy azt a testület tagjai, a tanácskozási joggal résztvevők illetve az egyéb érdekeltek 
az ülés előtt legalább 5 nappal megkapják. 
(7) A képviselő-testület ülésére tanácskozási joggal meg kell hívni:
a) a körjegyzőt (Ötv 36.§ (2) bek. e.) pont)
b) a napirenddel érintett önkormányzati intézmények vezetőit
c) a településen működő társadalmi szervezetek és egyesületek képviselőit, amelyek 
    meghívásáról a napirend figyelembevételével a feladatkörükhöz igazodóan a 
    képviselő-testület megelőző ülésen döntött

(8) A képviselő-testület ülésére a (7) bekezdésben felsoroltakon kívül más szervek vagy személyek is meghívhatók.


Az ülés vezetése, a tanácskozás rendje

13. §

(1) A képviselő-testület ülését a polgármester vezeti (Ötv. 12. § (2))
(2) A polgármester akadályoztatása esetén a testületi ülést az alpolgármester vezeti.
(3) A polgármester és az alpolgármester egyidejű akadályoztatása esetén az ülést a ügyrendi  bizottság elnöke  vezeti.
(4) A képviselő-testület ülésén a képviselő-testület valamely bizottsága által meg nem tárgyalt napirend – a (6) bekezdésben foglaltak kivételével- nem tárgyalható.
(5) A meghívóban szereplő napirendi javaslathoz egyéni képviselői indítványra akkor vehető fel újabb napirend, ha a képviselő a napirendi javaslatot (előterjesztés) a témával érintett bizottság ülése előtt legalább 48 órával a polgármesterhez írásban benyújtja, továbbá a javaslatot az érintett bizottság napirendjére tűzi és megtárgyalja
(6) A rendes ülésre kiadott, a napirendi sort tartalmazó meghívót követően a polgármester, az alpolgármester, a jegyző, a képviselő-testület bizottsága, valamint a képviselő- elsősorban pénzügyi és vagyongazdálkodási kérdésben- sürgősségi indítvánnyal élhetnek.
(7)  A sürgősségi indítvány a sürgősség tényének rövid indokolásával legkésőbb az ülést megelőző nap 12.00 óráig nyújtható be a polgármesternél. Rendkívüli ülésre sürgősségi indítványt benyújtani nem lehet.
(8) Nem terjeszthető elő sürgősségi indítvány:
            a)  Szervezeti
      b)  Személyi, valamint
            c)  Rendeletalkotást vagy módosítást igénylő ügyekben

(9) A sürgősség kérdésében a képviselő-testület vita nélkül, egyszerű szó többséggel dönt a napirend elfogadása előtt. A sürgősségi indítványt- elfogadása esetén – a képviselő-testület az írásban már kiadott napirendi pontok megtárgyalását követően, utolsónak tárgyalja meg.

14. §

(1) A polgármester az ülés kezdetekor alakszerű határozat  nélkül  megállapítja az ülés határozatképességét és azt az ülés során folyamatosan figyelemmel kíséri. A képviselő-testület akkor határozatképes, ha az ülésen a települési képviselők több mint a fele jelen van. (Ötv. 14 §. (1). A határozatképtelenség miatt elmaradt képviselő-testületi ülést 8 napon belül ugyanazon napirendek tárgyalására újra össze kell hívni.
(2) A polgármester a testületi ülés vezetése során, alakszerű határozat nélkül: 
   a) megállapítja, hogy a képviselő-testület ülését az SZMSZ szerint hívták össze
         b) javaslatot tesz a jegyzőkönyvvezető és jegyzőkönyv hitelesítők személyére
   c) előterjeszti az ülés napirendi tervezetét, a napirend elfogadásáról a képviselő-testület
             dönt
   d) a napirendek tárgyalása előtt:
             d)a) beszámol a lejárt határidejű önkormányzati döntések végrehajtásáról
       d)b) beszámol az átruházott hatáskörben döntéseiről
       d)c) tájékoztatást ad a két ülés közötti időszak fontosabb eseményeiről
             d)e) tájékoztatást ad az előző ülésen elhangzott bejelentések alapján tett
          intézkedésekről.

(3) A polgármester minden előterjesztés felett külön-külön vitát nyit, az írásos előterjesztést az előadó a vita előtt szóban kiegészítheti. Az előadóhoz a képviselő-testület tagjai és a tanácskozási joggal meghívottak kérdést intézhetnek, melyre az előadó a vita előtt válaszol. A vita lezárása után a napirend előadója válaszol a hozzászólásokra, a polgármester szükség szerint összefoglalót tart. Önkormányzati rendelettervezet, illetőleg az eredetileg előterjesztett határozati javaslat részbeni megváltoztatására irányuló módosítási indítványt, az indítványt előterjesztő konkrétan, szövegszerűen megfogalmazott formában terjesztheti elő. 
(4) A polgármester a napirend tárgyalása során először a képviselő-testület tagjainak, majd a tanácskozási joggal meghívottaknak és végül a megjelent állampolgároknak adja meg a szót. 

(5) A határozat meghozatala előtt a körjegyzőnek szót kell adni, ha a határozat törvényességét érintően észrevételt kíván tenni. 

15. §

(1) A tanácskozás rendjének fenntartása a polgármester feladata. Ennek során :
a) figyelmezteti a képviselőt és azt a tanácskozási joggal résztvevő hozzászólót, aki eltér a tárgyalt témától
b) rendre utasítja a képviselőt és azt a tanácskozási joggal résztvevőt aki a képviselő-testülethez méltatlan magatartást tanúsít, illetve a tanácskozás méltóságához nem illó megfogalmazást használ
c )  polgármester a megjelent állampolgárok hozzászólását korlátozhatja.
            d) folyamatos rendzavarás esetén többszöri figyelmeztetés után az ülést 
      felfüggesztheti. 


IV.


ÖNKORMÁNYZATI RENDELETALKOTÁS, HATÁROZATHOZATAL 


16. §

(1) A képviselő-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján annak végrehajtására önkormányzati rendeletet alkot. (Ötv. 16. § (1) bek.)
(2) Rendeletalkotást kezdeményezhet 
a) polgármester
b) képviselő-testület bizottsága
c) települési képviselő
d) körjegyző
e) a civil szervezet képviselője 





(3) A rendeletalkotás szükségességéről a képviselő-testület dönt. 
(4) A rendelettervezet szakmai előkészítéséről, megszövegezéséről és annak törvényességi vizsgálatáról a körjegyző gondoskodik. 


17. §[footnoteRef:2][2][footnoteRef:3][3] [2: [2] Módosítva: Zalagyömörő Község Önkormányzata Képviselő-testületének 6/2012. (IV.6.) önkormányzati rendeletével. Hatályos: 2012. április 6-tól.]  [3: [3] Hatályon kívül helyezve: Zalagyömörő Község Önkormányzata Képviselő-testületének 13/2013. (XI.18.) önkormányzati rendeletével. Hatályon kívül: 2013. november 19-től.] 



17/A. §[footnoteRef:4][4][footnoteRef:5][5] [4: [4] Módosítva: Zalagyömörő Község Önkormányzata Képviselő-testületének 6/2012. (IV.6.) önkormányzati rendeletével. Hatályos: 2012. április 6-tól.]  [5: [5] Hatályon kívül helyezve: Zalagyömörő Község Önkormányzata Képviselő-testületének 13/2013. (XI.18.) önkormányzati rendeletével. Hatályon kívül: 2013. november 19-től.] 



18. §[footnoteRef:6][6] [6: [6] Hatályon kívül helyezve: Zalagyömörő Község Önkormányzata Képviselő-testületének 13/2013. (XI.18.) önkormányzati rendeletével. Hatályon kívül: 2013. november 19-től.] 



        19.§ 

(1) A képviselő-testület rendeleteit a naptári év elejétől folyamatos, növekvő, egyedi sorszámmal kell ellátni. A rendelet sorszáma mellett fel kell tüntetni, a rendelet kihirdetésének időpontját (év,hó,nap megjelöléssel).
A rendelet jelölése a következő formában történik:
Zalagyömörő község Önkormányzat Képviselő-testületének …./….(….)önkormányzati rendelete a ……………………-ról. Zalagyömörő község Önkormányzatának hatályos rendeleteit a 4 függelék tartalmazza.
(2) A körjegyző gondoskodik a képviselő-testület rendeleteinek nyilvántartásáról.
(3) A körjegyző gondoskodik a módosított képviselő-testületi rendeletek egységes szerkezetbe történő foglalásáról. A hatályos önkormányzati rendeleteket szükség szerint, de ciklusonként legalább egyszeri felülvizsgálatáról.  


     Határozathozatal

20. §

(1) A képviselő-testület határozatait általában egyszerű szótöbbséggel hozza. A javaslat elfogadásához a jelenlévő települési képviselők több mint a felének igen szavazata szükséges. (Ötv. 14.§ (1) bek.) 
(2) Minősített többség, azaz a megválasztott képviselők több mint felének (legalább 3 képviselő) egybehangzó szavazata szükséges az Ötv.15. §-ában foglalt esetekben.
(3) Képviselő-testület döntéseit kézfelemeléssel  hozza. 
(4) Számozatlan határozattal kerül elfogadásra a lejárt határidejű határozatokról szóló tájékoztató, a napirend, a jegyzőkönyv hitelesítők személye. 



21.§


(1) A képviselő-testület  határozatait a naptári év elejétől folyamatos, növekvő, egyedi sorszámmal kell ellátni. A határozatok sorszáma mellett fel kell tüntetni a határozathozatal pontos időpontját (év, hó, nap megjelöléssel). 
(2) A határozatok jelölése a következő formában történik:
Zalagyömörő Község Önkormányzat Képviselő-testületének …./…..(…..)Ökt.számú határozata a ………………………ról.
(3) A körjegyző gondoskodik a képviselő-testületi határozatok nyilvántartásáról.

A szavazás rendje

22. §

(1) Szavazni csak személyesen lehet.
(2) Név szerinti szavazatást kell elrendelni:
a) azt törvény előírja Ötv.18.§ (3) bek.
b)  2 képviselő indítványára 
c) polgármester kezdeményezésére
(3) Névszerinti szavazás esetén a jegyző egyenként olvassa a települési képviselők nevét ABC. sorrendben , akik nevük felolvasásakor igennel vagy nemmel szavaznak vagy tartózkodnak a szavazástól. 

23.§

(1) A képviselő-testület titkos szavazással dönt az alpolgármester személyéről.
(2) Titkos szavazást tart: 
a) kitüntetés, elismerő oklevél adományozásáról
      b) intézményvezető megbízásáról, felmentéséről
c) körjegyző kinevezéséről, felmentéséről
(3) Titkos szavazást lehet elrendelni önkormányzati vagy más törvényben meghatározott esetekben. A képviselő-testület a titkos szavazásról bármelyik képviselő javaslatára vita nélkül határoz.
(4) A titkos szavazást az elrendelést követően az  Ügyrendi Bizottság  képviselő tagjai bonyolítják.
(5) A titkos szavazás eredményét az ügyrendi bizottság állapítja meg. Összeszámolja a szavazatokat, megállapítja az érvényes és érvénytelen szavazatok számát és a szavazás eredményét. A szavazásról jegyzőkönyvet készítenek, melyet aláírnak.
(6) A titkos szavazásról készült jegyzőkönyvnek tartalmaznia kell:
a) a szavazás helyét és napját
      b) a szavazás idejének kezdetét és végét
      c) a Szavazatszámláló Bizottság nevét és tisztségét
      d) a szavazás ideje alatt előforduló eseményeket
      e) a szavazás során tett intézkedéseket, a szavazás eredményét
(7) A szavazás eredményéről az Ügyrendi  bizottság elnöke, a képviselő-testületnek a jegyzőkönyv ismertetésével jelentést tesz.

                                                               24.§

(1) A polgármester az előterjesztésben szereplő és a vita során elhangzott határozati javaslatokat egyenként bocsátja szavazásra. A képviselő-testület előbb a módosító és kiegészítő javaslatokról, ezt követően az előterjesztésben szereplő határozati javaslatokról dönt.
(2) A polgármester először a javaslatok mellett leadott szavazatokat, majd az ellenszavazatokat, illetve a szavazástól tartózkodók számát állapítja meg.
(3) A szavazás eredményének megállapítása után a polgármester kihirdeti az elfogadott határozatot.

25. §

(1) A polgármester, ha a képviselő-testület döntését az önkormányzat érdekeit sértőnek tartja, ugyan azon ügyben 1 alkalommal kezdeményezheti a döntés ismételt megtárgyalását. A kezdeményezést az ülést követő 3 napon belül nyújthatja be. A képviselő-testület a benyújtás napjától számított 15 napon belül dönt. (Ötv. 35. § (3) bekezdés)
(2) Egy képviselő javaslatára a polgármester kezdeményezheti ugyan azon ügyben 1 alkalommal a döntés ismételt megtárgyalását, ha a képviselő-testület döntését az önkormányzat érdekeit sértőnek tartja. 

Kérdés, interpelláció, bejelentés

26.§

(1) A települési képviselő a képviselő-testület ülésén önkormányzati ügyben felvilágosítást kérhet a polgármestertől (alpolgármestertől) a körjegyzőtől és a bizottság elnökétől, illetve hozzájuk kérdést intézhet. (Ötv. 19.§ (2) bek. a) pont)
(2) A kérdés, felvilágosítás kérés szóban és írásban is előterjeszthető.
(3) A települési képviselő a kérdést illetve a felvilágosítás kérést a napirendek tárgyalását követően terjesztheti elő.
(4) A kérdésre illetve a felvilágosítás kérésre az ülésen szóban vagy legkésőbb 15 napon belül írásban érdemi választ kell adnia.
(5) A kérdésre adott válasz elfogadása tárgyában az érintett képviselők nyilatkozata után külön testületi döntésre nincs szükség.
(6) A képviselő-testület tagjai a polgármesterhez, a bizottságok elnökeihez,  és a körjegyzőhöz interpellációt intézhetnek. Az interpelláció írásban terjeszthető elő a képviselő-testület ülésén vagy a testületi ülést megelőző 5. napig. Az interpelláció tárgyának szoros kapcsolatban kell állni az önkormányzat kötelező és önként vállalt feladataival, illetőleg valamely önkormányzati szervezet (intézmény) hatáskörébe kell tartoznia. Az interpelláció csak konkrét kérdés megválaszolására irányulhat.
(7) Nincs helye interpellációnak: 
a) államigazgatási és önkormányzati hatósági ügyekkel kapcsolatosan
        b) olyan ügyek kapcsán, melyben az önkormányzatnak vagy szerveinek nincs 
            hatásköre
  c) önkormányzati intézmény szakmai és személyi ügyeit érintő kérdésekben
        (8)  Az interpellációra 15 napon belül írásban, legkésőbb azonban a soron következő 
             testületi ülésen kell választ adni. Az interpellációra adott válasz elfogadásáról – az
              interpelláló képviselő véleményét is figyelembe véve- a testület dönt. 






27.§

Az ülés befejezése előtt, a napirendek után a polgármester, alpolgármester, a körjegyző, a képviselő-testület tagjai tájékoztatást adnak olyan önkormányzati ügyekről, amelyek külön testületi döntést nem igényelnek. 


Határozatok végrehajtása

28.§

(1) A képviselő-testület rendelete, határozata végrehajtását vagy ellenőrzését az általa megbízott felelősök végzik. A képviselő-testület határozata végrehajtásáért felelőssé teheti:
a) a polgármestert
       b) az alpolgármestert
       c) bármely bizottságát
             d) a települési képviselőt
       e) a körjegyzőt
       f)az önkormányzati intézmények vezetőit
(2) A képviselő-testület azon határozatait melynek végrehajtási határideje azonnali, az ülést követő 3 munkanapon belül a felelős köteles végrehajtani. A képviselő-testület egyéb határozatait az ülést követő 15 napon belül meg kell küldeni a határozatban megjelölt felelősnek, aki a végrehajtási határidő lejártakor a határozat végrehajtásáról írásban tesz jelentést. A képviselő-testületnek a határozat végrehajtásáról a polgármester köteles beszámolni.
(3) Ha a határozat végrehajtásáért felelős személy végrehajtást, akadályozó körülményt észlel, azt jelzi a polgármesternek, aki a képviselő-testületet tájékoztatva intézkedik a végrehajtást gátló körülmény elhárításáról.


Jegyzőkönyv

29.§

(1) A képviselő-testület üléséről jegyzőkönyvet kell készíteni. A jegyzőkönyv elkészítéséről a körjegyző gondoskodik (Ötv. 17.§ (1) bek.). 
(2) A testületi ülésről 2 példányban kell jegyzőkönyvet készíteni, ebből 
a)az eredeti példányt a körjegyző kezeli
      b)az egyik példányt meg kell küldeni a testületi ülést követő 15 napon belül a 
         Veszprém Megyei Kormányhivatal  vezetőjének 
(3) a jegyzőkönyvet közzé kell tenni az önkormányzat honlapján 
(4) A testületi ülések jegyzőkönyvének tartalmazni kell:
     a) az ülés jellegét (alakuló, rendes, rendkívüli, közmeghallgatás)
     b) az ülés nyilvános vagy zárt ülési módját
     c) az ülés helyét és időpontját
     d) a megjelent képviselők, valamint a távolmaradó képviselők nevét, illetve az ülésen
         tanácskozási joggal megjelent szervek, személyek nevét
     e) a tárgyalt napirendi pontokat
     f) a felszólalok nevét, a tanácskozás lényegét, a kérdésekre adott választ
     g) a határozathozatal módját, a szavazás számszerű eredményét (Ötv. 17.§ (1) bek.)
           h) a hozott határozat szövegét
           i) a szóban előterjesztett határozati javaslatokat
     j) a testületi ülésen történt fontosabb eseményeket
     k) az elhangzott interpellációkat, kérdéseket, bejelentéseket és az ezekkel kapcsolatos
          válaszokat és határozatokat
    l) a név szerinti szavazás eredményét, a név és a szavazat rögzítésével
    m) az ülés bezárásának időpontját
    n) a jegyzőkönyv hitelesítőit
(5) A jegyzőkönyvet a polgármester, a körjegyző és a képviselő-testület tagjai közül  nevük ABC szerinti sorrendben  megválasztott két hitelesítő írja alá.
(6) A jegyzőkönyvet az ülést követő 15 napon belül a körjegyző köteles megküldeni a Veszprém Megyei Kormányhivatal vezetőjének (Ötv. 17.§ (2) bek.)
(7) A testületi ülés jegyzőkönyve eredeti példányához mellékelni kell:
     a)  a meghívót
     b) az előterjesztéseket
     c) a jelenléti ívet
           d) a név szerinti szavazásról készült névsort
     e) a titkos szavazást lebonyolító Szavazatszámláló Bizottság jegyzőkönyvét
           f) a képviselő kérésére az írásban is benyújtott hozzászólását (Ötv. 19.§ (2) bek. b.) 
              pont)
           g) a jegyző jogszabálysértésre vonatkozó észrevételét


30.§

A körjegyző a jegyzőkönyv eredeti példányát- a nyílt és zárt testületi ülés anyagát egymástól elkülönítve- mellékleteivel együtt bekötteti.



31.§[footnoteRef:7][7] [7: [7] Hatályon kívül helyezve: Zalagyömörő Község Önkormányzat Képviselő-testületének 13/2011. (VIII.9.) önkormányzati rendeletével. Hatályon kívül: 2011. augusztus 9-től.] 




Nyilvánosság a képviselő-testület és a bizottságok működésében

32.§

(1) A képviselő-testület ülése nyilvános. (Ötv. 12.§ (3) bek.) A képviselő-testület a hallgatóknak kérésükre – egy ízben legfeljebb 5 percig tartó – hozzászólási jogot adhat. A hozzászólási jog megadásáról vita nélkül határoz.
(2) A képviselő-testület zárt ülést tart az Ötv 12.§ (4) bek. a) pontban foglaltak esetében.
(3) A képviselő-testület zárt ülést rendelhet el az Ötv. 12.§ (4) bek. b.) pontban foglaltak esetében.
(4) A zárt ülésen hozott, közérdekű adatot tartalmazó határozatot nyilvános ülésen ismertetni kell. A határozat ismertetése során – az érintett hozzájárulása nélkül, személyes adat nem hozható nyilvánosságra.
(5) A polgármester a képviselő-testület ülésének helyéről, időpontjáról, főbb napirendjeiről illetve arról, hogy az ülés nyilvános, a lakosságot  a helyben szokásos módon Zalagyömörő községben lévő 1 hirdetőtáblán (hivatalnál), valamint a község honlapján tájékoztatja. 
(6) Az ülés meghívóját és az előterjesztéseket a képviselőknek, a tanácskozási joggal meghívottaknak olyan időpontban kell megküldeni, hogy azok azt az ülés előtt legalább 5 nappal megkapják.
(7) A képviselő-testület nyilvános ülésének anyagát a körjegyzőség hivatali helyiségében  az állampolgárok megtekinthetik.
(8) Az önkormányzati rendeleteket a község  honlapján meg kell jelentetni. 
(9) A képviselő-testület üléséről készített jegyzőkönyvek - a zárt ülésre vonatkozó kivételével- ügyfélfogadási időben a körjegyzőségen  megtekinthetők.
(10) A zárt ülésről készült jegyzőkönyvbe csak az ülésen tanácskozási joggal résztvevők, amennyiben az ülésen részt vett, a tárgyban közvetlenül érdekelt vagy annak igazolt megbízottja, a körjegyző és a Veszprém Megyei Kormányhivatal  vezetője tekinthet be.

Lakossági fórumok

33.§

(1) A képviselő-testület évente legalább egy alkalommal közmeghallgatást tart. (Ötv. 13§) 
(2) Közmeghallgatást kell tartani az éves költségvetési koncepció tárgyalásakor. A képviselő-testület egyéb önkormányzati ügyekben is tarthat közmeghallgatást. A közmeghallgatás megtartására a képviselő-testületi ülésre vonatkozó előírások az irányadók.
(3) A közmeghallgatás napirendjét, időpontját és helyét a helyben szokásos módon az ülés előtt legalább 5 nappal közzé kell tenni. 
(4) A képviselő-testület fontosabb ügyekben, lakosság, társadalmi szervezetek tájékoztatására falugyűlést tarthat.
(5) Képviselő-testület lakosságot  érintő fontosabb kérdésekben falugyűlést tarthat.  
(6) Közmeghallgatásról, falugyűlésről jegyzőkönyvet kell készíteni. 


  V. fejezet

5. A TELEPÜLÉSI KÉPVISELŐ

34.§

(1) A települési képviselő a település egészéért vállalt felelősséggel képviseli választói érdekeit. Részt vehet a képviselő-testület döntéseinek előkészítésében, végrehajtásának szervezésében és ellenőrzésében. A települési képviselők jogai és kötelességei azonosak. A települési képviselő az alakuló ülésen, illetve a megválasztását követő ülésen esküt tesz. (Ötv. 19.§ (1) bek.) 
(2) A települési képviselő főbb jogait és kötelezettségeit az Ötv. 19§ (2) bekezdése tartalmazza.
(3) A települési képviselő, a bizottság nem települési képviselő tagja köteles megőrizni a tudomására jutott állami és szolgálati titkot valamint köteles figyelembe venni az Alkotmánynak, a Polgári Törvénykönyvnek és a módosított 1992. évi LXIII. tv-nek a magántitokra és a személyes adatok védelmére vonatkozó szabályait.
(4) A képviselők a lakossággal történő kapcsolattartás érdekében fogadóórát tarthatnak, tájékoztathatják választóikat saját illetve a képviselő-testület tevékenységéről.


(5) A települési képviselő- a tisztségével összefüggésben ellátott önkormányzati 
           feladataiért – bizonylat alapján, költségei megtérítésére tarthat igényt.


VI. fejezet

6. A KÉPVISELŐ-TESTÜLET SZERVEI

35.§

(1) A képviselő-testület a következő bizottságokat hozza létre:
a) Ügyrendi  Bizottság
            b) Szociális és Egészségügyi Bizottság 
       (2) A képviselő-testület adott feladat elvégzésére ad hoc bizottságot hozhat létre.
 (3) A bizottság elnökét és tagjainak több mint a felét a települési képviselők közül kell választani. A polgármester, az alpolgármester, a képviselő-testület hivatalának dolgozója nem lehet a bizottság elnöke, tagja. (Ötv. 24.§ (1) bek.)
(4) A bizottságok választott kültagjai- megválasztásukat követően- a képviselő-testület előtt tesznek esküt. A kültag amíg esküt nem tett a bizottság munkájában nem vehet részt.
(5) A bizottságok belső működési szabályzataikat (ügyrendjüket) maguk állapítják meg, a képviselő-testület alakuló ülésétől számított 6 hónapon belül.
(6) A bizottság működéséhez szükséges szakmai segítséget a körjegyző köteles biztosítani.


 Ügyrendi  Bizottság

36. §

(1) A bizottság létszáma 5 fő. Elnökből és 4 tagból áll a 2 függelék szerint.
(2) Ügyrendi Bizottság feladatai: 
       a) a helyi önkormányzati képviselők jogállásának egyes kérdéseiről szóló 2000. évi 
           XCVI. törvény 9. § (2) bekezdése szerinti kivizsgálás, 
       b) a polgármesteri tisztség ellátásának egyes kérdéseiről és az önkormányzati 
           képviselők tiszteletdíjáról szóló 1994. évi LXIV. törvény 3.§ (4) bekezdése szerinti      
           javaslat kidolgozás és benyújtása a képviselő-testület elé, 
      c) a helyi önkormányzati képviselők jogállásának egyes kérdéseiről szóló 2000. évi    XCVI. törvény 10/A. § (3) bekezdésében foglalt vagyonnyilatkozat nyilvántartás és ellenőrzés,
           d)képviselő-testület hatáskörébe tartozó választások lebonyolítása, szavazatszámlálása    és összesítése, eredményének megállapítása és közlése. 
            e)a szervezeti és működési szabályzat felülvizsgálatával, módosításával kapcsolatos feladatok ellátása, rendelet-tervezet véleményezése. (3 függelék)






Bizottságok működésének főbb szabályai

37.§

      A bizottságok mellérendeltségi viszonyban állnak egymással.




(1) A bizottság szükség szerint ülésezik.
 (2) A bizottsági üléseket a bizottsági elnök hívja össze. A bizottsági elnök akadályoztatása 
        és a bizottsági elnöki pozíció betöltetlensége esetén az ülést a korelnök hívja össze.
 (3) Az üléseket a bizottság elnöke vezeti.   A bizottság ülése nyilvános vagy zárt. A zárt ülésre 
     vonatkozó szabályok a képviselő-testületi zárt ülésekre vonatkozó szabályokkal  egyeznek 
     meg.
(4) A bizottságot össze kell hívni a polgármester indítványára.
(5)A bizottság a döntéseit egyszerű vagy minősített többséggel hozza.
(6) A bizottsági döntéshozatalból kizárható az, akit vagy akinek hozzátartozóját személyesen érinti az ügy. Kizárásról az elnök esetén a polgármester, bizottsági tag esetén a bizottság dönt. 
(7) A bizottság üléséről jegyzőkönyvet kell készíteni. A jegyzőkönyvet a bizottság elnöke és  
       egy tagja írja alá. A jegyzőkönyvet az ülést követő 15 napon belül a körjegyző köteles
       megküldeni a Veszprém Megyei Kormányhivatalnak.   
(8) A bizottságok működésének ügyviteli feladatait a képviselő-testület hivatala látja el.
(9) A bizottság évenként beszámol a képviselő-testületnek a bizottság tevékenységéről. A beszámoló előterjesztésének elkészítéséről a bizottság elnökének kell gondoskodnia.

A polgármester

38.§

(1) A polgármester megbízatását társadalmi megbízatásban látja el.
(2) A polgármester fő feladatai:
a)törvény vagy törvény felhatalmazása alapján kormányrendelet, kivételesen a    polgármestert államigazgatási hatósági hatáskörrel ruházhatja fel (Ötv. 7. § (1) bekezdés) 
           b)a törvényben vagy törvény felhatalmazása alapján kormányrendeletben előírt
              esetekben – honvédelmi, polgári védelmi, katasztrófa elhárítási ügyekben – a 
              polgármester részt vesz az országos államigazgatási feladatok helyi irányításában és
             végrehajtásában (Ötv. 7. § (2) bekezdés)
c)ha a polgármester az Ötv. 7. § (1) és (2) bekezdésben biztosított saját államigazgatási feladatkörében, illetve államigazgatási hatósági hatáskörben jár el, a képviselő-testület nem utasíthatja, döntését nem bírálhatja felül (Öt. 7. § (3) bekezdés)
d)a képviselő-testület egyes hatásköreit a polgármesterre ruházhatja. E hatáskör gyakorlásához utasítást adhat, e hatáskört visszavonhatja. (Ötv. 9. § (3) bekezdés)
e)a képviselő-testület elnöke a polgármester, aki összehívja és vezeti a képviselő-testület ülését (Ötv. 12. § (2) bekezdés)
f)a polgármester 3 képviselő indítványára felfüggesztheti a bizottság döntésének a végrehajtását, ha az ellentétes a képviselő-testület határozatával vagy sérti az önkormányzat érdekeit. A felfüggesztett döntésről a képviselő-testület a következő ülésén határoz. (Ötv. 25. § (2) bek.)
            g) a polgármester az önkormányzati, valamint az államigazgatási feladatait,
               hatásköreit a képviselő-testület hivatalának közreműködésével látja el (Ötv. 35. § (1) 
               bek.)

(3) A polgármester:
a) a körjegyző javaslatainak figyelembevételével meghatározza a hivatal feladatait az önkormányzat munkájának a szervezésében, a döntések előkészítésében és végrehajtásában
b) dönt a jogszabály által hatáskörébe utalt államigazgatási ügyekben, hatósági jogkörökben, egyes hatásköreinek a gyakorlását átruházhatja
c) a körjegyző javaslatára előterjesztést nyújt be a képviselő-testületnek a hivatal belső szervezeti tagozódásának, munkarendjének, valamint ügyfélfogadási rendjének meghatározására
d) a hatáskörébe tartozó ügyekben szabályozza a kiadmányozás rendjét
e) gyakorolja az egyéb munkáltatói jogokat a körjegyző és az önkormányzati intézményvezetők tekintetében (Ötv. 35. § (2) bek. a-e) pont)
f) egyetértési jogot gyakorol a körjegyző hatáskörébe tartozó – a köztisztviselők jogállásáról szóló önkormányzati rendeletben meghatározottak szerinti – egyes munkáltatói döntések esetében
g) a polgármester megválasztásakor, majd azt követően évente vagyonnyilatkozatot köteles tenni a helyi önkormányzati képviselők vagyonnyilatkozatára vonatkozó szabályok szerint (Ötv. 33/B. § (1) bek.)
h)a helyi önkormányzat gazdálkodása szabályszerűségéért a polgármester a felelős (Ötv. 90. § (1) bek.
i)képviseli az önkormányzatot azokban nemzetközi, országos és regionális érdekképviseleti szövetségekben, melyekhez az önkormányzat csatlakozott
j)biztosítja a településfejlesztés és közszolgáltatások szervezését, segíti a települési képviselők és bizottságok munkáját
k)együttműködik a társadalmi szervezetekkel, különösen a lakosság önszerveződő közösségeivel
l)hatáskörébe tartozik mindazon ügy, amelyet az önkormányzat vagyonáról és a vagyonnal való rendelkezés szabályairól szóló rendelete vagy magasabb szintű jogszabály nem utal a testület vagy bizottsága vagy más szerv hatáskörébe.


39. §

(1)        A polgármester foglalkoztatási viszonyával kapcsolatos szabályokat, valamint az összeférhetetlenségre vonatkozó rendelkezéseket az Ötv., valamint a Polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. törvény határozza meg.
(2)	Polgármester ügyfélfogadási rendje:
	Hétfő, Szerda, Péntek: 9.00 órától – 12.00 óráig.
	Ügyfélfogadás helye: Polgármester Irodája (Zalagyömörő, Fő u.2.)


Az alpolgármester

40. §

(1) A képviselő-testület – a polgármester javaslatára, titkos szavazással, minősített többséggel, a képviselő-testület megbízatásának időtartamára – a polgármester helyettesítésére, munkájának segítésére alpolgármestert választ. Az alpolgármester megbízatása megszűnik az új polgármester megválasztásával, valamint, ha a képviselő-testület a polgármester javaslatára titkos szavazással minősített többséggel megbízását visszavonja. (Ötv. 34. § (1) bek.)
(2) Az alpolgármester feladatait – a polgármester munkájának segítésében – a polgármester írásban határozza meg az alpolgármester megválasztását követően a képviselő-testület és a polgármesteri hivatal egyidejű tájékoztatása mellett. 
(3) Az alpolgármester a polgármester által meghatározott konkrét feladatköröket a 

polgármester irányításával és felhatalmazása alapján látja el. 
(4) Az alpolgármester megbízatása a megválasztásával kezdődik és amennyiben az önkormányzati választáson települési képviselőnek megválasztották, akkor az új képviselő-testület alakuló üléséig tart. Ha az alpolgármestert az önkormányzati választáson települési képviselőnek nem választották meg, akkor az alpolgármester megbízatása a választás napjával megszűnik. 
(5) a)  Alpolgármester fogadónapjának ideje: minden hónap első hétfő 8 órától 9 óráig.
b) Ügyfélfogadás helye: Polgármester Irodája (8349 Zalagyömörő, Fő u. 2.)

A körjegyző

41. §

(1) A  körjegyzőt – pályázat alapján – a jogszabályban megállapított képesítési követelményeknek megfelelően -  a képviselő-testületek együttes ülése nevezi ki. A körjegyző kinevezéséhez a körjegyzőséghez tartozó képviselő-testületek mindegyikének minősített többséggel hozott egybehangzó döntése szükséges. 
(2) A körjegyző vezeti a képviselő-testület hivatalát. (Ötv. 36. § (2) bek.)
(3) Törvény vagy kormányrendelet államigazgatási feladatot, hatósági hatáskört állapíthat meg a körjegyzőnek. (Ötv. 7. § (1) bek.)
(4) A körjegyző 
a) gondoskodik az önkormányzat működésével kapcsolatos feladatok ellátásáról
b) a hatáskörébe tartozó ügyekben szabályozza a kiadmányozás rendjét, gyakorolja    a munkáltatói jogokat a képviselő-testület hivatalnak köztisztviselői tekintetében
c) kinevezéshez, vezetői megbízáshoz, felmentéshez, a vezetői megbízás visszavonásához hivatalt fenntartó  képviselőtestületek  a polgármestereinek  egyetértése szükséges
d) döntésre előkészíti a polgármester hatáskörébe tartozó államigazgatási ügyeket
e) dönt azokban a hatósági ügyekben, amelyeket a polgármester ad át
f) tanácskozási joggal részt vesz a képviselő-testület, a képviselő-testület bizottságának ülésén
g) dönt a hatáskörébe utalt ügyekben (Ötv. 36. § (2) bek. a-f) pont)
                  h) a körjegyző köteles jelezni a képviselő-testületnek, a bizottságnak, a
                     polgármesternek, ha döntésüknél jogszabálysértést észlel (Ötv. 36. § (3) bek.)
i) a képviselő-testület ülésének jegyzőkönyvét az ülést követő 15 napon belül 
     köteles megküldeni a kormány által rendeletben kijelölt szervnek (Ötv. 17. § (2) 
     bek.)
                   j) rendszeres tájékoztatást ad az önkormányzat munkáját érintő jogszabályok
                       változásairól
                   k) a hivatal közreműködésével előkészíti és törvényességi
                       szempontból véleményezi a képviselő-testület és a bizottságok elé kerülő
                       előterjesztéseket
                   l) tájékoztatja a képviselő-testületet a hivatal munkájáról, a központi 
                       államigazgatási feladatok mikénti ellátásáról
       m)gondoskodik a hivatal ügyrendjének, szabályzatainak  folyamatos 
           karbantartásáról
(5) A körjegyzőséget létrehozó képviselőtestületek együttes ülése dönt a körjegyző
 kinevezéséről, közszolgálati jogviszonyának megszüntetéséről, és fegyelmi büntetés kiszabásáról. 
(6) Körjegyzővel kapcsolatos egyéb munkáltató jogot a települési önkormányzatok  
       megállapodása alapján a székhely község polgármestere gyakorolja. 
                    

    Körjegyzőség 

42. §

(1) Képviselőtestület Gógánfa község Képviselőtestületével közösen  egységes hivatalt hozott létre – Gógánfa – Zalagyömörő Községek Körjegyzősége elnevezéssel – az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátására. (Ötv. 38. § ) A körjegyzőség  jogi személy, önállóan működő és gazdálkodó  költségvetési szerv. Az önkormányzat költségvetése határozza meg a működéséhez szükséges előirányzatokat, működési és fenntartási költségeket. 
(2) A körjegyzőség  a körjegyző által elkészített és a képviselő-testület által jóváhagyott ügyrend szerint működik. 
(3) A körjegyző vagy megbízottja Zalagyömörő községben minden héten kedden és pénteken 8 órától 9 óráig ügyfélfogadást tart. 
(4) A körjegyzőséget létrehozó képviselőtestületek együttes ülése dönt: 
a) a körjegyzővel kapcsolatos személyi ügyekről
b) a körjegyzőség ügyrendjének jóváhagyásáról, módosításáról
c) a körjegyzőség működéséről szóló beszámoló elfogadásáról
d) a körjegyzőség költségvetéséről és zárszámadásáról 


VII. fejezet

7. ÖNKORMÁNYZAT TÁRSULÁSAI, ÉS EGYÜTTMÜKÖDÉSEI

43.§

(1) Az önkormányzat feladatainak hatékonyabb, célszerűbb, gazdaságosabb és ésszerűbb megoldása érdekében társulásokban vesz részt. 
(2) A képviselőtestület a társulási megállapodások megkötése során az Ötv. 41-44§ és az önkormányzatok társulásairól szóló 1997. évi CXXXIV. törvény rendelkezéseiben foglaltak szerint jár el.
(3) A települési önkormányzat részt vesz a Sümegi Kistérségi Többcélú Társulásban, mint alapító tag.
(4) Települési önkormányzat tagja a Marcal-völgye Szennyvíz csatorna Építő Vízi közmű Társulatnak, és az Észak-Balatoni Térség Regionális Települési Szilárdhulladék-kezelési Önkormányzati Társulásnak.
(5) Társulási formában gondoskodik az iskola, óvoda és a szociális feladatok fenntartásáról Sümeg várossal közösen.
(6) Gógánfa községgel közösen tartják fenn a körjegyzőséget.
(7) Települési önkormányzat együttműködik a civil szervezetekkel.









VIII. fejezet

8. AZ ÖNKORMÁNYZAT KÖLTSÉGVETÉSE, VAGYONA

Az önkormányzat költségvetése

44.§

(1) A Képviselőtestület a költségvetését önkormányzati rendeletben határozza meg.  A költségvetés összeállításának részletes szabályait az Államháztartásról szóló törvény és annak végrehajtási rendelete,  a finanszírozás rendjét és az állami hozzájárulás mértékét az Állami költségvetési törvény határozza meg.

(2) A költségvetési rendelet elfogadása két fordulóban történik:
      a) az első forduló /koncepció/ főbb elemei:
      a)a) a Kormány által rendelkezésre bocsátott költségvetési irányelv,
      a)b) az Önkormányzat részére  kötelezően előirt és szabadon vállalt feladatok körültekintő
             és alapos elemzése, helyzetfelmérés,
      a)c) a  bevételi források és azok  bővítési lehetőségeinek feltárása,
      a)d) a kiadási szükségletek, azok gazdaságos , törvényes keretek között mozgó célszerű 
              felmérése,
      a)e) a feladatok rangsorolása költségvetési hiány esetén,
      a)f)  a várható döntések hatásainak előzetes felmérése.

      b) a második forduló főbb elemei:
      b)a)a Képviselőtestület megtárgyalja a  költségvetési rendelettervezetet, amely tartalmazza 
            a bevételi forrásokat, a működési, fenntartási előirányzatok /önálló és részben önálló
             költségvetési  szervenként/, felújítási előirányzatokat, célokat, a fejlesztési kiadásokat 
             feladatonként, az önállóan gazdálkodó  költségvetési szervek költségvetését külön
              tételben, az általános és a céltartalékot, a többéves kihatással járó feladatok 
             előirányzatait éves bontásban.

  (3) A költségvetési rendelet tervezetét a Körjegyző készíti el és a polgármester terjeszti a 
        Képviselőtestület elé.

   (4) A zárszámadási rendelet tervezetének előkészítésére és előterjesztésére a (2) és (3)
 bekezdésben foglalt szabályok az irányadók.


Az önkormányzati gazdálkodás főbb szabályai

45.§

(1)  Az Önkormányzat gazdálkodási feladatait a Körjegyzőség látja el. E feladatkörében különösen:

a)  a PM által előirt módon és időben elkészíti a költségvetési tájékoztatót, a költségvetési  beszámolót, valamint a havi pénzforgalmi információt mindezeket a Polgármester  és a Körjegyző aláírásával megküldi a MÁK-nak.
             b) beszedi az Önkormányzat saját bevételeit,
             c) igényli a MÁK-tól  a címzett és céltámogatásokat,
             d) gondoskodik az Önkormányzat által létrehozott és működtetett intézmények   
                 pénzellátásáról,
e) biztosítja az Önkormányzat pénzforgalmi szemléletű kettős könyvvitelének
      szabályszerű vezetését és ezen belül- a Pénzügyminiszter által meghatározottak 
      szerint - kialakítja a saját, valamint az intézmények könyvvitelének számlarendjét,
f)  biztosítja az Önkormányzat törzsvagyonának elkülönített nyilvántartását,
g)  elkészíti az Önkormányzat éves vagyonleltárát és azt csatolja az év végi költségvetési beszámolóhoz,
h)  a számlavezetőn - az OTP és Kereskedelmi Bank Nyrt. Sümeg - keresztül gondoskodik az Önkormányzat tartozásainak és az önkormányzati intézmények működési kiadásainak a kiegyenlítéséről, illetőleg a teljesítéséről.
i) Minden év január 31-ig elszámoltatja a társadalmi szervezeteket az önkormányzati támogatás felhasználásáról.


                                       Az önkormányzat gazdálkodásának ellenőrzése

46.§

(1) Az Önkormányzat gazdálkodását az Állami Számvevőszék ellenőrzi /Ötv. 92. §. /1/ bek./.
(2) A helyi önkormányzat belső pénzügyi ellenőrzését a Sümegi Kistérségi
      Többcélú Társulás látja el, társulási megállapodás alapján. 


Az önkormányzat vagyona

47. §

Az önkormányzat vagyonát, a vagyonnal való rendelkezés szabályait külön önkormányzati rendelet állapítja meg. 

IX. fejezet

9. HELYI NÉPSZAVAZÁS, NÉPI KEZDEMÉNYEZÉS

						48. § 


(1) A helyi népszavazásra irányuló kezdeményezést a polgármesterhez kell benyújtani. A népszavazás elrendelésére irányuló kezdeményezésről a polgármester  bejelentését követő 30 napon belül dönteni kell  a Képviselőtestületnek. A népszavazást  az elrendelést követő 2 hónapon belül kell megtartani.

      (2)A népszavazás elrendeléséről és a népszavazás időpontjának kitűzéséről szóló 
            határozatot   a hirdetőtáblán és a honlapon  közzé kell tenni.

						49. §

       (1)  A Képviselőtestület helyi népszavazást rendelhet el:
               a) a Képviselőtestület hatáskörébe tartozó ügyben,
               b) önkormányzati rendelet megerősítésében.
       (2) Nem rendelhető el helyi  népszavazás:
            a)  a költségvetésről  való döntésre,
            b) helyi adónemeket, illetőleg mértéküket megállapító rendelet tárgyában,
            c)a Képviselőtestület hatáskörébe tartozó szervezeti, működési, személyi kérdésekben, 
            d) Képviselőtestület feloszlásának a kimondásáról /Ötv. 46.§. /4/ bek./.

50. §

(1)  A Képviselőtestület köteles kitűzni a helyi népszavazást, ha Zalagyömörő község választópolgárainak legalább 20 %-a kezdeményezte.

(2)  A helyi népszavazás lebonyolításánál az eljárási szabályok tekintetében a választási eljárásról  szóló 1997. évi C. törvényben foglaltakat kell alkalmazni.


Népi kezdeményezés

51. §

(1)  Népi kezdeményezés útján a Képviselőtestület elé terjeszthető minden olyan ügy, amelynek eldöntése a Képviselőtestület hatáskörébe tartozik.        
a)  minden választópolgárnak joga van ahhoz, hogy  egyedül vagy másokkal  együtt
                     kezdeményezze valamely - Képviselőtestület hatáskörébe tartozó ügy - testületi 
                    ülésen történő tárgyalását.      
b) népi kezdeményezés tárgyalás nélkül csak akkor  utasítható el, ha  olyan ügyre 
vonatkozik, amelynek elbírálására a helyi Képviselőtestületnek   nincs hatásköre vagy illetékessége,
            c)  a visszautasítás indokát írásban  közölni kell,
            d) a Képviselőtestület népi kezdeményezés tárgyában hozott döntését a 
                    polgármester közli.

(2)  A Képviselőtestület köteles megtárgyalni azt a népi kezdeményezést, melyet a község 
       választópolgárainak 10 %-a kezdeményezet.
       
(3) A népi kezdeményezés eljárási szabályait szintén az 1997. évi C. törvény tartalmazza 
      meg. 




X. fejezet




10. ZÁRÓ RENDELKEZÉSEK

52. §

(1) Ez a  rendelet 2011. május 1. napján   lép hatályba.

(2) A 18.§ (1) bekezdése 2011. július 1. napján lép hatályba.



(3) Hatályba lépésével egyidejűleg hatályát veszti a Képviselőtestület Szervezeti és Működési Szabályzatáról szóló 7/2004.(IX.23.)önkormányzati rendelet.



Zalagyömörő, 2011. április 29.

Illés László								Takács Béláné
polgármester								körjegyző



Kihirdetve: 2011. április 29.



Takács Béláné 
körjegyző





Egybeszerkesztve: 2014. május 9.

Bencze Gyöngyi
jegyző

Polgármesterre átruházott 
hatáskörök


a) szülési támogatás;
b) halasztást nem tűrő esetben, amennyiben a kérelmező létfenntartásának biztosítása azonnali intézkedést igényel, az átmeneti segélyezés. Ebben az esetben a polgármester által megállapítható átmeneti segély összege legfeljebb 10.000,- forint lehet.
c) a temetési támogatás;
d) a lakásfenntartási támogatás;
e) az étkeztetés;
f) az ápolási díj;

K é p v i s e l ő k   n é v j e g y z é k e 



Illés László			polgármester		Zalagyömörő, Kossuth u. 9.

Söjtöry Dezső			alpolgármester	Zalagyömörő, Kisfaludy u. 25.

Dr. Tőtös András		képviselő		Zalagyömörő, Petőfi u. 20.

Klenner Sándor Jenő		képviselő 		Zalagyömörő, Kisfaludy u. 11.

Vass Géza			képviselő		Zalagyömörő, Gógánfai u. 12.

Ügyrendi Bizottság tagjainak

Névjegyzéke






Bizottság elnöke: 	Dr. Tőtös András		Zalagyömörő, Petőfi u. 20.
Bizottság tagjai: 	Klenner Sándor		Zalagyömörő, Kisfaludy u. 11.[footnoteRef:8] [8:   Módosítva: 2011. június 28.] 

				Vass Géza			Zalagyömörő, Gógánfai u. 12.
				Szalókyné Szabó Marianna	Zalagyömörő, Kisfaludy u. 56.
				Ifj. Vécsei Sándor		Zalagyömörő, Kisfaludy u. 23.

Ügyrendi Bizottság feladatai




a) Polgármester a képviselők és bizottsági tagok összeférhetetlenségével kapcsolatos eljárás előkészítése, ezzel kapcsolatos vélemény, javaslat kidolgozása és előterjesztése a képviselőtestület elé, 
b) A képviselőtestület hatáskörébe tartozó választások lebonyolítása, szavazatszámlálása és összesítése, eredményének megállapítása és közlése.
c) A polgármester, önkormányzati képviselők és hozzátartozóik vagyonnyilatkozatának vizsgálata, nyilvántartása és ellenőrzése.
d) Önkormányzati rendeletek véleményezése 
e) A polgármester illetményével és egyéb juttatásával kapcsolatos előterjesztések előkészítése és képviselőtestület elé terjesztése.

Zalagyömörő község Önkormányzatának 

hatályos rendeletei

Rendelet száma:	Megnevezése
2/1991.(IV.10..)	A kommunális adóról
5/1999.(XII.20.)	A helyi iparűzési adóról
5/1998.(VII.22.)	Zalagyömörő község címeréről, zászlajáról, illetve azok használatának
			engedélyezéséről
6/2004.(IX.23..)	A parlagfű irtásáról
7/2000.(XI.29.)	A temetőkről és a temetkezés rendjéről
7/1998.(XII.14.)	A helyi környezet védelméről, a közterületek és ingatlanok rendjéről, a
			település tisztaságáról
5/2001.(IX.17.)	A Bursa Hungarica Felsőoktatási Ösztöndíjpályázat szabályairól
4/2004.(VI.29.)	Az önkormányzat vagyonáról és a vagyongazdálkodás szabályairól
6/2006.(X.13..)	Az Önkormányzat Szervezeti és Működési Szabályzatáról
6/2010.(X.14.)	A képviselők tiszteletdíjának megállapításáról
7/2010.(XII.9.)	Az ivóvíz díj 2011. évi megállapításáról 
1/2011.(II.24.)		Az önkormányzat 2011. évi költségvetéséről
2/2011.(II.24.)		Az állattartásról
4/2011.(IV.19.)	Az önkormányzat 2011. évi költségvetésének végrehajtásáról

	Alaptevékenység
	Alaptevékenységen belül 
Tevékenységek megnevezése
	Az alaptevé-kenységre 
vonatkozó 
jogszabály*
	Az alaptevékenység forrásai
(Ha a forrás nem elegendő, más saját forrás kerül felhasználásra) 
	
Az alaptevékenység feladatmutatója

	
Száma
	
Neve
	
	
	
	

	381101-1 
	Települési hulladék összetevőinek válogatása, elkülönített begyűjtése, szállítása, átrakása
	Hulladék elszállítás 
	Ötv.
	Saját bevétel 
	-

	522110-1
	Közutak, hidak, alagutak üzemeltetése, fenntartása
	Közút fenntartás,  autóbusz buszmegállók fenntartása
	Ötv.
	pályázatok, egyéb külső és belső forrás
	-

	841126-1
	Önkormányzatok és többcélú kistérségi társulások igazgatási tevékenysége
	hivatal, hatósági igazgatási társulás tevékenysége
	Ötv, Hatásköri törvény,
	igazgatási bevételek
	-

	841402-1
	Közvilágítás
	
	Ötv.
	más saját bevétel
	-

	841403-1
	Város- és községgazdálkodási szolgáltatás
	egyéb város és községgazdálkodási tevékenység
	Ötv.
	más saját bevételek 
	-

	841901-1
	Önkormányzatok, valamint többcélú kistérségi társulások elszámolásai
	
	
	jogszabály szerint
	-

	882111-1
	Rendszeres szociális segély
	Tartósan munkanélküliek rendszeres szociális segélye, rendelkezésre állási támogatása
	Ötv. Szoc. tv. 
	állami támogatás, és saját forrás
	ellátást igénylők száma

	882112-1
	Időskorúak járadéka
	
	Ötv.,
Szoc. Tv.
	állami támogatás, és saját forrás
	ellátást igénylők száma -

	882113-1
	Lakásfenntartási támogatás normatív alapon
	
	Szoc. Tv
	állami támogatás
	ellátást igénylők száma

	882114-1
	Helyi rendszeres lakásfenntartási támogatás
	
	Szoc. Tv
	állami támogatás, és saját forrás
	ellátást igénylők száma

	882115-1
	Ápolási díj alanyai jogon
	
	Szoc. Tv
	állami támogatás
	ellátást igénylők száma

	882116-1
	Ápolási díj méltányossági alapon
	
	Szoc. Tv
	állami támogatás, és saját forrás
	ellátást igénylők száma

	882117-1
	Rendszeres gyermekvédelmi pénzbeli ellátások
	Gyermekvédelmi kedvezmény
Étkezési térítési díj kedvezménye
	Ötv.
Szoc.tv.
	állami támogatás, és saját forrás
	A tárgyév során a rendszeres gyermekvédelmi kedvezményre jogosultság megállapítását kérelmezők száma

	882118-1
	Kiegészítő gyermekvédelmi támogatás
	
	Gyermekv.tv.
	állami támogatás
	A tárgyév során kiegészítő gyermekvédelmi támogatást kérelmezők száma

	882119-1
	Óvodáztatási támogatás
	
	Gyermekv.tv.
	állami támogatás
	A tárgyév során az óvodáztatási támogatást kérelmezők száma

	882121-1
	Helyi eseti lakásfenntartási támogatás
	
	Szoc. Tv
	saját forrás
	ellátást igénylők száma

	882122-1
	Átmeneti segély
	
	Szoc. Tv
	saját forrás
	ellátást igénylők száma

	882123-1
	Temetési segély
	
	Szoc. Tv
	saját forrás
	ellátást igénylők száma

	882124-1
	Rendkívüli gyermekvédelmi támogatás
	
	Gyermekv.tv.
	saját forrás
	A tárgyév során rendkívüli gyermekvédelmi támogatást kérelmezők száma

	882125-1
	Mozgáskorlátozottak közlekedési támogatása
	
	Szoc. Tv
	állami támogatás
	ellátást igénylők száma

	882129-1
	Egyéb önkormányzati eseti pénzbeli ellátások
	
	Szoc. Tv
	saját forrás
	ellátást igénylők száma

	882202-1
	Közgyógyellátás
	
	Szoc. Tv. 
	saját forrás
	ellátást igénylők száma

	889921-1
	Szociális étkeztetés
	
	Ötv.,
Szoc. tv.
	térítési díj bevétel,
állami hozzájárulás és saját forrás
	ellátást igénylők száma -

	889928-1
	Falugondnoki, tanyagondnoki szolgáltatás
	
	Szoc. Tv.
	állami támogatás, saját forrás
	Működési hónapok száma

	890441-1
	Rövid időtartamú közfoglalkoztatás
	
	Szoc. Tv.
	Állami támogatás, saját forrás
	

	890442-1
	Bérpótló juttatásra jogosultak hosszabb időtartamú közfoglalkoztatása
	
	Szoc. Tv.
	Állami támogatás, saját forrás
	

	910123-1
	Könyvtári szolgáltatások
	
	Ötv., 
	Mozgókönyvtári támogatás
	A kiszolgált olvasói kör nagysága (fő)

	910502-1
	Közművelődési intézmények, közösségi színterek működtetése
	
	Ötv., 

	Saját forrás, 
	Működtetett közműve-lődési formák száma (db)

	960302-1
	Köztemető fenntartás és működtetés
	
	1999. évi XLIII.tv.
	Saját forrás
	




*A megjelölt oszlopban található jogszabályok:
- Ötv.: a helyi önkormányzatokról szóló 1990. évi LXV. tv.
- Okt. törvény: a közoktatásról szóló 1993. évi LXXIX. tv.
- Hatásköri törvény: a helyi önkormányzatok és szerveik, a köztársasági megbízottak, valamint az egyes centrális alárendeltségű szervek feladat- és hatásköreiről,
- Gyermekv. tv.: a gyermekek védelméről és a gyámügyi eljárásról szóló 1997. évi XXXI. tv.,
- 2000. évi XLIII. tv. a hulladékgazdálkodásról szóló 2000. évi XLIII. tv.
- 1999. évi XLIII. tv. a temetőkről és a temetkezésről szóló 1999. évi XLIII. tv.
- 1991. évi IV. tv. A foglalkoztatás elősegítéséről és a munkanélküli ellátásról
- 1993. évi III. törvény A szociális igazgatásról és szociális ellátásokról






